ກຸ່ມ​ al-Shabab ຂູ່ວ່າ ຈະທຳການໂຈມຕີ ແບບນອງເລືອດ ຂຶ້ນອີກ ໃນເຄນຢາ
ກຸ່ມຫົວຮຸນແຮງ al-Shabab ໃຫ້ສັນຍາວ່າ ຈະທຳການໂຈມຕີ ຢ່າງນອງເລືອດອີກ ຢູ່ໃນເຄນຢາ ແລະບໍ່ມີສິ່ງໃດ ຈະໃຫ້ການປ້ອງກັນໄດ້.​
ກຸ່ມຫົວຮຸນແຮງ al-Shabab ທີ່ໄດ້ອ້າງເອົາຄວາມຮັບຜິດຊອບ ຕໍ່ການສັງຫານ 148 ຄົນຢູ່ທີ່ມະຫາວິທະຍາໄລເຄນຢາ ໃນວັນ ພະຫັດທີ່ຜ່ານມານັ້ນ ໄດ້ໃຫ້ຄຳໝັ້ນສັນຍາວ່າ “ຈະມີການນອງ ເລືອດອີກ ” ຖະແຫລງການຂອງກຸ່ມ al-Shabab ໃນວັນເສົາມື້ນີ້ ກ່າວວ່າ “ບໍ່ມີມາດຕະ ການລະມັດລະວັງ ຫລືຄວາມປອດໄພໃດໆ ທີ່ຈະ ໃຫ້ການຄຳ້ປະກັນຕໍ່ຄວາມປອດໄພຂອງທ່ານ ຂັດຂວາງຕໍ່ການ ໂຈມຕີຄັ້ງໃໝ່ ຫລືປ້ອງກັນການນອງເລືອດ ບໍ່ໃຫ້ເກີດຂື້ນຢູ່ໃນ ເມືອງຕ່າງໆຂອງທ່ານ ” ຖະແຫລງການທີ່ໃຊ້ຄຳເວົ້າແບບຮຸນ ແຮງຈັດ ກ່າວຕໍ່ໄປອີກວ່າ ເມືອງຕ່າງໆຂອງເຄນຢາ ຈະ "ມີແຕ່ເລືອດສີແດງ ” ໃນຕອນແລງວັນສຸກວານນີ້ ລັດຖະມົນຕີກະຊວງພາຍໃນເຄນຢາທ່ານ Joseph Nkaissery ກ່າວວ່າ ຜູ້ຕ້ອງສົງໄສຢ່າງໜ້ອຍສາມຄົນໄດ້ຖືກຈັບ ໃນການພົວ ພັນກັບ ການໂຈມຕີ ທີ່ມະຫາວິທະຍາໄລ ທ່ານ Nkaissery ກ່າວວ່າ “ມີຈຳນວນນຶ່ງໄດ້ຖືກຈັບມື້ນີ້ ໃນຂະນະທີ່ເຮົາກໍາ ລັງລົມກັນ ຢູ່ໃນຕອນແລງມື້ນີ້ ພວກເຮົາຍັງໄດ້ຈັບອີກສາມຄົນ ແລະຂ້າພະເຈົ້າຄິດວ່າ ຈຳນວນ ໂຕເລກຈະເພີ້ມຂື້ນເຖິງປະມານຫ້າຄົນ ແຕ່ວ່າພວກເຮົາຈະໃຫ້ຢືນຢັນກ່ຽວກັບເລື້ອງນີ້ ເວລາໃດເຮົາມີລາຍລະອຽດເພີ້ມເຕີມ ດັ່ງທີ່ທ່ານຮູ້ ການປະຕິບັດງານດັ່ງກ່າວຈະດຳເນີນຕໍ່ໄປເລື້ອຍໆ ” ບັນດາເຈົ້າໜ້າທີ່ເລີ້ມຍ້າຍບັນດາຊາກສົບຂອງພວກນັກຮຽນຫຼາຍໆຄົນທີ່ໄດ້ຖືກສັງ ຫານ ໂດຍພວກຫົວຮຸນແຮງລັດອິສລາມ ຢູ່ທີ່ມະຫາວິທະຍາໄລ Garissa ໄປຍັງ ນະຄອນຫລວງເພື່ອທຳການສັນລະສູດ ບັນດາຄອບຄົວ ໄດ້ເຕົ້າໂຮມກັນຢູ່ທີ່ນະຄອນຫລວງ Nirobi ໃນວັນສຸກວານນີ້ ຫລັງ ຈາກການໂຈມຕີຢູ່ມະຫາວິທະຍາໄລ ທີ່ເຮັດໃຫ້ 148 ຄົນເສຍຊີວິດ ພ້ອມດ້ວຍຜູ້ ໂຈມຕີສີ່ຄົນ